ग्राहक की सेवा ही सर्वोपरि है: अंचल प्रबंधक
शिवपुरी | शहर के मुख्य सदर बाजार में मुरली मनोहर मंदिर के पास बैंक ऑफ महाराष्ट्र का शुभारंभ भोपाल से पधारे अंचल प्रबंधक संजय रूद्र ने फीता काटकर किया। इस मौके पर शहर के गणमान्य नागरिक, व्यापारीगण एवं बैंक स्टाफ प्रमुख रूप से उपस्थित था। अंचल प्रबंधक संजय रूद्र ने कहा कि ग्राहक की सेवा ही सर्वोपरि है। उपभोक्ता को हमारा बैंक सभी प्रकार की आधुनिक सुविधाएं प्रदान करेगा। शाखा प्रबंधक योगेन्द्र सिंह कौरव ने कहा कि हमारे बैंक में इंटरनेट बैंकिंग, मोबाइल बैंकिंग, एटीएम, सहित सभी आधुनिक सुविधाएं उपलब्ध हैं। इस मौके पर बैंक स्टाफ दीपिका जैन, तुषार, व्यापारी डॉ. पुरुषोत्तम गर्ग सहित काफी संख्या में व्यापारीगण उपस्थित थे।
hin_Deva hin_Deva